b'\n_START_ARTICLE_\nGara\xc5\xbeo vartai\n_START_PARAGRAPH_\nGara\xc5\xbeo vartai\xc2\xa0\xe2\x80\x93 didel\xc4\x97s gara\xc5\xbeo durys. Gali b\xc5\xabti sekcijiniai, plok\xc5\xa1tuminiai stumiami, fligeliniai bei kt._NEWLINE_Gara\xc5\xbeo vartai skirstomi \xc4\xaf pramoninius ir buitinius gara\xc5\xbeo vartus. \xc5\xa0iuolaikiniai vartai turi automatines pavaras, kurios valdomos nuotolinio valdymo pulteliais. Siekiant u\xc5\xbetikrinti gara\xc5\xbeo vart\xc5\xb3 saugum\xc4\x85, normatyviniai aktai reikalauja, kad gara\xc5\xbeo vartai ir j\xc5\xb3 pavara b\xc5\xabt\xc5\xb3 sertifikuoti kaip vienas gaminys, t. y. tarpusavyje suderinti, tod\xc4\x97l yra patikimiausi tie gamintojai, kurie gamina ne tik gara\xc5\xbeo vartus bet ir jiems pritaikytas automatines pavaras._NEWLINE_Elektriniai gara\xc5\xbeo vartai turi modernias technologijas: elektrinis motoras veikia u\xc5\xbedang\xc4\x85, kuri atitinkamai pasikelia, susistumia arba yra ridenama (\xc4\xaf \xc5\xa1on\xc4\x85). Did\xc5\xbeiausias el. vart\xc5\xb3 gamintojas\xc2\xa0\xe2\x80\x93 JAV Chamberlaingroup firma (mark\xc4\x97s: Liftmaster, Chamberlain, Doormaster, MotorLift, Garog, PowerDrive, WhisperDrive)._NEWLINE_Europos statybos gamini\xc5\xb3 rinkoje dara\xc5\xbeo vartai, durys, staktos ir vart\xc5\xb3 automatika \xc5\xa1iandien siejami su vokie\xc4\x8di\xc5\xb3 H\xc3\xb6rmann \xc5\xa1eimos vardu. \xc5\xa0ioje srityje Augustas H\xc3\xb6rmann (1886\xe2\x80\x931944) savo \xc5\xa1altkalvyst\xc4\x97s \xc4\xafmon\xc4\x97je pagamin\xc4\x99s pirmuosius plieninius vartus buvo pradininkas, o \xc5\xa1eimos valdoma \xc4\xafmoni\xc5\xb3 grup\xc4\x97 dabar yra viena did\xc5\xbeiausi\xc5\xb3 gara\xc5\xbeo vart\xc5\xb3 gamintoja Europoje._NEWLINE_Pirmieji pakeliami gara\xc5\xbeo vartai buvo pagaminti 1921\xc2\xa0m. JAV, kiek v\xc4\x97liau, europie\xc4\x8di\xc5\xb3 H\xc3\xb6rmann s\xc4\x97km\xc4\x97 siejama su naujovi\xc5\xa1k\xc5\xb3, amerikie\xc4\x8di\xc5\xb3 i\xc5\xa1rad\xc4\x97jo vardu pavadint\xc5\xb3, plok\xc5\xa1tumini\xc5\xb3 pakeliam\xc5\xb3 gara\xc5\xbeo vart\xc5\xb3 \xe2\x80\x9eBerry" i\xc5\xa1tobulinimu ir gamyba. Modern\xc5\xabs vartai \xc5\xa1iuo pavadinimu gaminami iki \xc5\xa1iol._NEWLINE_H\xc3\xb6rmann vart\xc5\xb3 ir dur\xc5\xb3 gamintojai buvo pirmieji, pakeit\xc4\x99 \xc4\xafprastin\xc4\xaf da\xc5\xbeym\xc4\x85 ekologi\xc5\xa1kai \xc5\xa1varesne miltelinio padengimo technologija, o vart\xc5\xb3 segment\xc5\xb3 u\xc5\xbepildymui prad\xc4\x97jo naudoti sukietintas poliuretano putas kuriose n\xc4\x97ra freono._NEWLINE_Vieni moderniausi\xc5\xb3 gara\xc5\xbeo vart\xc5\xb3 yra su saul\xc4\x97s energija maitinamu akumuliatoriumi: soliarin\xc4\x97 \xc4\xafranga yra montuojama ant gara\xc5\xbeo stogo arba pa\xc4\x8diuose vartuose._NEWLINE_Integruot\xc4\x85 versij\xc4\x85 i\xc5\xa1vyst\xc4\x97 HILD Tortechnik GmbH firma. Pionieriumi soliarini\xc5\xb3 gara\xc5\xbeo vart\xc5\xb3 srityje yra vad. firma BERNAL Torantriebe GmbH, savo produktus rinkai pateikusi jau 1995\xc2\xa0m.'